CELEX: 32014D0727
Language: da
Date: 2014-10-20 00:00:00
Title: Rådets afgørelse 2014/727/FUSP af 20. oktober 2014 om ændring af afgørelse 2011/137/FUSP om restriktive foranstaltninger på baggrund af situationen i Libyen

21.10.2014   
            
            
               DA
            
            
               Den Europæiske Unions Tidende
            
            
               L 301/30
            
         RÅDETS AFGØRELSE 2014/727/FUSP
   af 20. oktober 2014
   om ændring af afgørelse 2011/137/FUSP om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Den 28. februar 2011 vedtog Rådet afgørelse 2011/137/FUSP (1).
            
         
               (2)
            
            
               Den 27. juni 2014 ajourførte den sanktionskomité, der er nedsat i henhold til FN's Sikkerhedsråds resolution (»UNSCR«) 1970 (2011) vedrørende Libyen, listen over personer og enheder, der er omfattet af restriktive foranstaltninger. Listerne i bilag I og III til afgørelse 2011/137/FUSP bør derfor ændres i overensstemmelse hermed.
            
         
               (3)
            
            
               Den 27. august 2014 vedtog FN's Sikkerhedsråd resolution 2174 (2014) om forlængelse af anvendelsen af foranstaltningerne vedrørende rejseforbud og indefrysning af aktiver i punkt 22 i UNSCR 1970 (2011) og punkt 23 i UNSCR 1973 (2011).
            
         
               (4)
            
            
               UNSCR 2174 (2014) ændrer desuden omfanget af den våbenembargo, der er pålagt ved punkt 9 i UNSCR 1970 (2011), punkt 13 i UNSCR 2009 (2011) og punkt 9 og 10 i UNSCR 2095 (2013). Det er derfor nødvendigt at ændre afgørelse 2011/137/FUSP med henblik på en yderligere præcisering af omfanget af våbenembargoen.
            
         
               (5)
            
            
               Afgørelse 2011/137/FUSP bør derfor ændres i overensstemmelse hermed.
            
         
               (6)
            
            
               Der er behov for yderligere handling fra Unionens side for at iværksætte en række af disse ændringer —
            
         VEDTAGET DENNE AFGØRELSE:
   Artikel 1
   Afgørelse 2011/137/FUSP ændres således:
   
               1)
            
            
               Artikel 2 affattes således:
               »Artikel 2
               1.   Artikel 1 finder ikke anvendelse på:
               
                           a)
                        
                        
                           levering, salg eller overførsel af militært udstyr, der ikke er bestemt til at dræbe, eller af udstyr, der kan anvendes til intern undertrykkelse, men som udelukkende er til humanitær brug eller beskyttelsesbrug
                        
                     
                           b)
                        
                        
                           levering af teknisk bistand, uddannelse eller anden bistand, herunder personale, i forbindelse med sådant udstyr
                        
                     
                           c)
                        
                        
                           levering af finansiel bistand i forbindelse med sådant udstyr.
                        
                     2.   Artikel 1 finder ikke anvendelse på:
               
                           a)
                        
                        
                           levering, salg eller overførsel af våben og tilknyttet materiel
                        
                     
                           b)
                        
                        
                           levering af teknisk bistand, uddannelse eller anden bistand, herunder personale, i forbindelse med sådant udstyr
                        
                     
                           c)
                        
                        
                           levering af finansiel bistand i forbindelse med sådant udstyr
                        
                     som på forhånd er godkendt af det udvalg, der er nedsat i henhold til punkt 24 i UNSCR 1970 (2011) (»udvalget«).
               3.   Artikel 1 finder ikke anvendelse på levering, salg eller overførsel af små våben, lette våben og alt dertil knyttet materiel, midlertidigt eksporteret til Libyen udelukkende til brug for FN-personel, repræsentanter for medierne, humanitært hjælpepersonale, ulandsfrivillige og tilknyttet personale, som udvalget på forhånd er blevet underrettet om, medmindre udvalget træffer en negativ afgørelse inden fem arbejdsdage fra en sådan underretning.
               4.   Artikel 1 finder ikke anvendelse på levering, salg eller overførsel af militært udstyr, der ikke er bestemt til at dræbe, og som udelukkende er bestemt til sikkerhed eller støtte til nedrustning til den libyske regering, samt levering af dertil knyttet teknisk bistand, uddannelse eller finansiel bistand.
               5.   Artikel 1 finder ikke anvendelse på levering, salg eller overførsel af beskyttelsesbeklædning, herunder skudsikre veste og militærhjelme, der midlertidigt eksporteres til Libyen udelukkende til personlig brug for personel fra FN eller fra Unionen eller dets medlemsstater, repræsentanter for medierne, humanitært hjælpepersonale, ulandsfrivillige og tilknyttet personale.
               6.   Artikel 1 finder ikke anvendelse på levering, salg eller overførsel af militært udstyr, der ikke er bestemt til at dræbe, og som udelukkende er til humanitær brug eller beskyttelsesbrug, og dertil knyttet teknisk bistand eller uddannelse.«
            
         
               2)
            
            
               Artikel 5, stk. 1, litra a), affattes således:
               
                           »a)
                        
                        
                           personer, der er opført på listen i bilag I til UNSCR 1970 (2011), og andre personer, som Sikkerhedsrådet eller udvalget har udpeget i overensstemmelse med punkt 22 i UNSCR 1970 (2011), punkt 23 i UNSCR 1973 (2011) og punkt 4 i UNSCR 2174 (2014), jf. bilag I til denne afgørelse.«
                        
                     
         
               3)
            
            
               Artikel 6, stk. 1, litra a), affattes således:
               
                           »a)
                        
                        
                           personer og enheder, der er opført på listen i bilag II til UNSCR 1970 (2011), og andre personer og enheder, som Sikkerhedsrådet eller udvalget har udpeget i overensstemmelse med punkt 22 i UNSCR 1970 (2011), punkt 19 og 23 i UNSCR 1973 (2011) og punkt 4 i UNSCR 2174 (2014), jf. bilag III til denne afgørelse.«
                        
                     .
            
         Artikel 2
   Bilag I og III til afgørelse 2011/137/FUSP ændres som anført i bilaget til nærværende afgørelse.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Luxembourg, den 20. oktober 2014.
      
         
            På Rådets vegne
         
         C. ASHTON
         
            Formand
         
      
   
   
      (1)  Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen (EUT L 58 af 3.3.2011, s. 53.
   
      BILAG
      Oplysningerne i bilag I og III til afgørelse 2011/137/FUSP vedrørende de personer, der er nævnt nedenfor, erstattes af følgende oplysninger:
      
                   
               
               
                  
                     DORDA, Abu Zayd Umar
                  
                  Direktør for den eksterne sikkerhedsorganisation. Loyal tilhænger af regimet. Chef for den eksterne efterretningstjeneste.
                  Formodet status/opholdssted: i forvaring i Libyen.
                  Dato for FN's optagelse på listen: 17.3.2011 (optagelse på EU's liste: 28.2.2011).
               
            
                   
               
               
                  
                     AL-SENUSSI, Oberst Abdullah
                  
                  Titel: oberst.
                  Fødselsdato: 1949.
                  Fødested: Sudan.
                  Også kendt som: Ould Ahmed, Abdoullah.
                  Pasnummer: B0515260.
                  Fødselsdato: 1948.
                  Fødested: Anefif (Kidal), Mali.
                  Udstedelsesdato: 10.1.2012.
                  Udstedelsessted: Bamako, Mali.
                  Udløbsdato: 10.1.2017.
                  Også kendt som: Ould Ahmed, Abdoullah.
                  Mali ID-nummer: 073/SPICRE.
                  Fødested: Anefif, Mali.
                  Udstedelsesdato: 6.12.2011.
                  Udstedelsessted: Essouck, Mali.
                  Direktør for den militære efterretningstjeneste. Den militære efterretningstjeneste deltager i undertrykkelsen af demonstrationer. Er mistænkt for tidligere at have deltaget i massakre i Abu Selim-fængslet. Dømt in absentia for bombeattentat mod UTA-fly. Muammar GADDAFIs svoger.
                  Formodet status/opholdssted: i forvaring i Libyen.
                  Dato for FN's optagelse på listen: 17.3.2011 (optagelse på EU's liste 28.2.2011).